اقوي سلاح روسي  يمتلكة الجيش المصري  الطياره  ميج 29  meg29m طيارة هدم السد الاثيوبي
Channel: Holy Quran
Date: 2021-05-24

اقوي سلاح روسي  يمتلكة الجيش المصري  الطياره  ميج 29  meg29m

الميج 29 g
الشبح الروسي  زي ما ناس كتير بتسمية 
• 

حنتكلم النهارده عن  المقاتلة الروسية MiG-29 m .. سبب اننا حنتكلم عن المقاتلة دي بالذات هو خبر انا معرفش انت قريته او لا بخصوص ان مصر اشتري 50 مقاتلة من الطراز ده .. هو الحقيقة هو ده مش قرار قد ما هو فعل حصل فعلا .. يوم 27 ابريل 2017 اعلن نائب وزير الدفاع المصري (محمد الكشكي) ان مصر استلمت فعلا عدد من المقاتلات دي مع العلم ان المفروض ان الخمسين مقاتلة يكونوا وصلوا مصر كلهم علي اخر سنة 2020 .. عشان كده احنا حابين نكتب المقالة دي .. اننا نحاول نفهم هو احنا اشترينا ايه بالضبط.
مبدأيا كده لازم تكون فاهم ان المقاتلة MiG-29 Fulcrum دي تبقي اول مقاتلة من اللي بيتقال عليهم مقاتلات الجيل الرابع Fourth-Generation Fighter تصنعها روسيا .. اللي عمله الروس انهم جابوا كل التصميمات بتاعة مقاتلاتهم اللي كانت بتتصنع ايام الاتحاد السوفيتي و رموها في الزبالة وقالوا لنفسهم يلا نبدا تصميم علي نظافة .. الحقيقه انهم فعلا خرجوا بتصميم محترم والاهم من انه محترم فهو تقدر تقول عليه Sexy اوي .. بغض النظر عن اي حاجة تانية ففعلا شكل المقاتلة MiG-29 Fulcrum حلو اوي .. ولان الشكل مش كل حاجة ولان الجمال جمال الروح فالمقاتلة دي كسرعة فهي تقدر تنافس اي مقاتلة اميريكية حضرتك تختارها .. كتسليح – 
حضرتك المقاتلة دي فيها احدث الصواريخ المتاحة في العالم .. علي الورق انت بتتكلم عن المقاتلة المثالية .. علي الورق المقاتلة MiG-29 Fulcrum فعليا مفيهاش غلطة .. بس لاحظ اني قلتلك علي الورق .. لان علي ارض الواقع انت عندك مع المقاتلة دي مشكلة كبيرة .. هي من بره تحسسك انها موبايل iPhone 8 Plus من شكلها الخارجي الوهم .. بس لو فتحت الكبوت زي ما بنقول وبصيت عليها من جوه تحس انك بتتفرج علي موبايل Nokia 3310.
انت تقدر تلخص مشكلة المقاتلة MiG-29 Fulcrum في 3 حاجات:
• اي حاجة ماشية علي دائرة كهربا فيها او زي ما بتتسمي في الهندسة Electronics فهي مبنية علي تكنولوجيا قديمة اوي .. سواء كنت بتتكلم عن الشاشات اللي قدام الطيار او انظمة التحكم او انظمة Fly-by-Wire Avionics ودي بالضبط عاملة زي الPower Steering بتاع دريكسيون عربيتك .. حتي الحساسات Sensors كانت اي كلام .. يا رجل ده حتي الرادار بتاعها اللي المفروض انه N019 Phazotron Pulse-Doppler Radar  واللي فكك خالص من اسمه بس عايزك تعرف ان مدي الدقة بتاعه اقل ب60 كيلومتر من مدي الدقة بتاع الرادارات اللي بتتركب علي الصواريخ بتاعه المقاتلة .. يعني رادار الصواريخ اعفي من رادار الطيارة.
• هي مش مقاتلة اتصنعت عشان تعيش و العيب ده بيسموه Short Service Life .. يعني دي مش مقاتلة تعمر معاك سنين وسنين ومتعملش حسابك علي كده .. هي اخرها معاك 2500 ساعة طيران في حين ان اي مقاتلة اميريكية سواء F-16 Fighting Falcon او F-15 Strike Eagle بتقدر تكمل لحد 6000 ساعة طيران ..
• 
•  بعد حاجز ال2500 ساعة طيران حتضطر تعملها عمرات كاملة علي كل حاجة .. من الشاسيه للمحركات .. اقرب مثال علي المشكلة دي ان القوات الجوية الماليزية لقت نفسها مضطره تدفع 5 مليون دولار سنويا علي المقاتلة الواحدة لمجرد انها تنفع تطير بعد ما تعدي حاجز ال2500 ساعة طيران.
• مدي طيرانها ضعيف شوية .. هي يدوبك بتخليك تطير 1350 كيلومتر بس والا حتحتاج تهبط بيها في اقرب مطار عشان تفولها التانك لان مفيهاش القدرة علي انها تمونها بالوقود وهي في الجو .. ده بيخليها مقاتلة مناسبة جدا للاغراض الدفاعية .. انت لو ناوي تشتري مقاتلات عشان تدافع عن نفسك بس فانت ممكن تفكر فيها غير كده تبقي غلطان لو اشتريتها.

•
• رغم خفه وزنها الا ان المقاتلات دي فيها محركين RD-33 Turbofan بيدوها سرعة قصوي بتوصل 2.25 ماخ يعني اكثر من ضعفي سرعه الصوت .. عشان المقارنة بس فهي اسرع من المقاتلة F-16 Fighting Falcon عشان فيها محرك واحد ويدوبك ابطيء من المقاتله F-15 Strike Eagle بحاجة بسيطة لان فيها محركين.
• قدرتها علي المناورة ملهاش مثيل .. حتي المقاتلة F-16 Fighting Falcon متجيش حاجة جنبها .. الطيارين الالمان لما جربوها في المناورات اكتشفوا انها فعلا احسن مقاتلة تقدر تستخدمها في الاشتباك الجوي.
• اي مقاتلة في الدنيا فيها حاجة اسمها Hardpoints ودي النقط اللي في الشاسيه و في الجناحات اللي قوية بما يكفي انها تستحمل يتركب عليها صواريخ و قنابل .. مقاتلات MiG-29 Fulcrum فيها 7 Hardpoints تقدر تركب عليها صواريخ R-27 متوسطة المدي او صواريخ R-60 .. انت تقدر تعمل شوية تعديلات علي المقاتلات عشان تخليها تقدر تطلق صواريخ R-77 جو-جو ودي صواريخ بعيدة المدي .. رغم ان زي ما قلتلك وزن المقاتلة دي قليل الا انها بتقدر تشيل تسليح حمولته 16000 كيلوجرام وده رقم محترم جدا.
• من المميزات الرهيبة فيها انها بتيجي متركب فيها صواريخ R-73 قصيرة المدي و الغرب بيسميها AA-11 Arrow .. المهم ان الصواريخ دي بتتوجه بالاشعة تحت الحمراء والطيار بيقدر ينشنها ويطلقها عن طريق الخوذة بتاعته .. زمان كنت لو انت طيار مقاتل عشان تسقط المقاتلة اللي قدامك كنت لازم تطير وراها بالضبط عشان تنشن الصاروخ بتاعك عليها .. اللي حصل ان صواريخ R-73 كانت عشان تسقط المقاتلة اللي قدامك كل اللي هي محتاجاها انك تبص علي المقاتلة بعنيك بزوايه متزيدش عن 60 درجة و الرادار بتاع الصاروخ حيلقطها لوحده و حينشن عليها و يجري عليها .. القوات الجوية الاميريكية فضلت معندهاش صواريخ بالامكانيات الرهيبة دي لحد ما اخيرا صنعوا صواريخ AIM-9X والكلام ده كان سنة 2003.
طيارة  هدم سد اثيوبيا